Diari Oficial de la Generalitat Valenciana


Sumari del DOGV 6788, del 04-06-2012 (2012/5494)

DECRET 85/2012, d'1 de juny, del Consell, pel qual es modifiquen els articles 2, 18 i 19, s'afig un nou article 19 bis i s'afig la disposició addicional tercera del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/06/01/85/dof/vci/html**

### Dades del document

Número de DOGV
:   6788

Data del DOGV
:   04-06-2012

Secció del DOGV
:   I. DISPOSICIONS GENERALS

Número del document
:   2012/5494


Data del document
:   01-06-2012

Organisme emissor
:   Conselleria d'Economia, Indústria i Comerç

Tipus de document
:   Decret

Anàlisi jurídica

 Descriptors 

:   * Conselleria d'Economia, Indústria i Comerç
    * Corporació Pública Empresarial Valenciana
    * reglament intern
    * organització administrativa
    * legislació
    * administració regional

DECRET 85/2012, d'1 de juny, del Consell, pel qual es modifiquen els articles 2, 18 i 19, s'afig un nou article 19 bis i s'afig la disposició addicional tercera del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç.  
 [2012/5494]  
PREÀMBUL  
  
Pel Decret 97/2011, de 26 d'agost, del Consell, es va aprovar el Reglament Orgànic i Funcional de la Conselleria d'Economia, Indústria i Comerç, partint de l'estructura orgànica bàsica aprovada pel Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
  
Adscrita a la Secretaria Autonòmica del Sector Públic Empresarial es crea la Direcció General del Sector Públic Empresarial, que respon a la conveniència de reforçar el procés de reestructuració del sector públic empresarial, així com a contribuir a la millora de la gestió de l'esmentat sector com a instrument necessari per a una ordenació integral d'este.  
  
Esta modificació servix a més per a adscriure la Corporació Pública Empresarial Valenciana a través de l'esmentada Direcció General del Sector Públic Empresarial. Esta corporació va ser creada pel capítol XXXV de la Llei 9/2011, de 26 de desembre, de Mesures Fiscals, de Gestió Administrativa i Financera, i d'Organització de la Generalitat, com a entitat de dret públic sotmesa al dret privat de les previstes en l'article 5.2 del Text Refós de la Llei d'Hisenda Pública de la Generalitat, en el marc del procés d'ordenació i reestructuració de la Generalitat.  
Finalment, s'afig una nova disposició addicional tercera relativa a les competències de la Direcció de l'Institut Valencià d'Estadística.  
  
Per tot això, de conformitat amb el que establixen els articles 28, lletra f, i 64 de la Llei del Consell, a proposta del conseller d'Economia, Indústria i Comerç i amb la deliberació prèvia del Consell, en la reunió del dia 1 de juny de 2012,  
  
DECRETE  
  
Article únic. Modificació del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç  
1. Es modifica l'article 2.  
2. Es modifica l'article 18, que queda redactat en la forma assenyalada en l'annex.  
3. Es modifica l'article 19, que queda redactat en la forma assenyalada en l'annex i que passa a formar part de la nova secció octava.  
4. S'afig un nou article 19 bis, que s'incorpora a la nova secció octava, amb la redacció que figura en l'annex.  
5. S'afig una disposició addicional tercera.  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la seua publicació en el Diari Oficial de la Comunitat Valenciana.  
  
València, 1 de juny de 2012  
  
El president de la Generalitat,  
ALBERTO FABRA PART  
  
El conseller d'Economia, Indústria i Comerç,  
MÁXIMO BUCH TORRALVA  
  
  
ANNEX  
  
Modificació dels articles 2, 18 i 19, s'afig un nou article 19 bis i una disposició addicional tercera del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç  
  
Article 2. Òrgans superiors i centres directius  
1. Sota l'autoritat de la persona titular del departament, la Conselleria d'Economia, Indústria i Comerç s'estructura en els següents òrgans superiors i centres directius:  
a) Secretaria Autonòmica d'Economia, Indústria i Comerç.  
b) Secretaria Autonòmica del Sector Públic Empresarial.  
c) Subsecretaria.  
d) Direcció General d'Economia.  
e) Direcció General d'Indústria.  
f) Direcció General de Comerç i Consum.  
g) Direcció General d'Internacionalització.  
h) Direcció General d'Energia.  
i) Direcció General del Sector Públic Empresarial.  
2. Adscrites a la Conselleria d'Economia, Indústria i Comerç s'enquadren, a través de la Direcció General d'Indústria, l'entitat de dret públic Institut de la Petita i Mitjana Indústria de la Generalitat Valenciana (IMPIVA) i l'empresa pública Seguretat i Promoció Industrial Valenciana, SA (SEPIVA). Així mateix, a través de la Direcció General d'Economia s'enquadren l'organisme autònom de caràcter administratiu Institut Valencià d'Estadística (IVE) i l'entitat de dret públic Institut Valencià de Finances (IVF). A través de la Direcció General d'Internacionalització s'enquadra l'empresa pública Institut Valencià de l'Exportació, SA (IVEX). A través de la Direcció General d'Energia s'enquadra l'entitat de dret públic Agència Valenciana de l'Energia (AVEN). Finalment, a través de la Direcció General del Sector Públic Empresarial s'enquadra l'entitat de dret públic Corporació Pública Empresarial Valenciana (CPEV).  
  
3. Així mateix, correspon a la Conselleria d'Economia, Indústria i Comerç la tutela de la Xarxa d'Instituts Tecnològics de la Comunitat Valenciana.  
4. Per raó de l'àmbit territorial en què s'exercixen les atribucions, els òrgans de la conselleria es classifiquen en servicis centrals i servicis perifèrics.  
  
Article 18. Funcions i nivell directiu de la Secretaria Autonòmica del Sector Públic Empresarial  
1. A la Secretaria Autonòmica del Sector Públic Empresarial li correspon dirigir i coordinar el centre directiu que s'adscriu sota la seua dependència, així com les unitats administratives integrades en este.  
  
2. La Secretaria Autonòmica del Sector Públic Empresarial es compon del següent òrgan directiu:  
Direcció General del Sector Públic Empresarial.  
  
Secció Octava. Direcció General del Sector Públic Empresarial  
  
Article 19. Competències de la Direcció General del Sector Públic Empresarial  
1. La Direcció General del Sector Públic Empresarial assumix les competències de racionalització i reestructuració del sector públic empresarial, així com les de seguiment i control de les dites actuacions. La persona titular de la Direcció General amb competències en el Sector Públic Empresarial ho serà al seu torn de la Direcció General de la Corporació Pública Empresarial Valenciana.  
2. Així mateix, li correspon dirigir i coordinar les unitats administratives que s'adscriuen sota la seua dependència, impulsant i coordinant la consecució dels programes i l'execució dels projectes que exercisquen les unitats administratives que estiguen sota la seua dependència, controlant i supervisant el compliment dels objectius.  
  
Article 19 bis. Nivell administratiu de la Direcció General del Sector Públic Empresarial  
1. De la Direcció General del Sector Públic Empresarial depén la Subdirecció General del Sector Públic Empresarial.   
2. A la Subdirecció General del Sector Públic Empresarial li correspon el desenrotllament de les competències atribuïdes a la Direcció General del Sector Públic Empresarial i en especial la supervisió i coordinació de totes aquelles corresponents als servicis que es troben sota la seua dependència.  
3. Per al compliment dels seus fins, la Subdirecció General del Sector Públic Empresarial s'estructura en els servicis següents:  
a) Servici de Planificació i Ordenació del Sector Públic Empresarial.  
b) Servici de Control i Avaluació del Sector Públic Empresarial.  
  
4. Al Servici de Planificació i Ordenació del Sector Públic Empresarial li correspon l'exercici de les funcions següents:  
a) Planificació, programació, gestió i seguiment de plans, programes, projectes i altres actuacions referides al sector públic empresarial valencià, pel que fa a la seua organització, reestructuració, ordenació i coordinació.  
b) Elaboració d'estudis, propostes i plans d'actuació pel que fa a la planificació, ordenació, reestructuració i coordinació del sector públic empresarial valencià.  
c) Elaboració d'informes i plans d'actuació per a la modernització, millora de l'eficàcia, eficiència i qualitat, i impuls de la col·laboració publicoprivada del sector públic empresarial.  
d) Disseny, posada en marxa i seguiment d'instruccions, directrius i procediments de planificació estratègica, matèria economicofinancera i organització a implantar en el sector públic empresarial.  
e) Elaboració de normativa, propostes d'ordenació i reglamentació del sector públic empresarial.  
f) Prestació de servicis de suport al sector públic empresarial.  
g) Qualsevol altra que li siga encomanada en relació amb les matèries que li són pròpies.  
5. Al Servici de Control i Avaluació del Sector Públic Empresarial li correspon l'exercici de les funcions següents:  
a) Planificació, programació, gestió, seguiment i avaluació de plans, programes, projectes i altres actuacions referides al sector públic empresarial valencià, pel que fa al seu seguiment i control.  
b) Elaboració d'estudis, propostes i plans d'actuació pel que fa al control, seguiment i avaluació del sector públic empresarial valencià, en especial quant a plans d'actuació, plans d'inversions, gastos d'explotació i política de recursos humans.  
c) Disseny i posada en marxa d'un quadro de comandament integral que permeta el control i seguiment dels principals indicadors economicofinancers i de gestió relatius al sector públic empresarial.   
d) Disseny, posada en marxa i seguiment d'instruccions, directrius, informes preceptius i procediments de gestió, control i avaluació a implantar en el sector públic empresarial.  
e) Identificació de les necessitats de reordenació i reestructuració de l'organització del sector públic empresarial i elaboració i supervisió d'estudis d'impacte sobre l'eficàcia de les mesures d'ordenació i reestructuració del sector públic empresarial.  
f) Disseny i posada en marxa de mesures tendents a una major coordinació i control de les empreses públiques, amb l'objectiu de millorar la seua gestió, la seua modernització i professionalització.  
g) Implantació de sistema de captació de la informació centralitzat que permeta dur a terme un adequat seguiment de la gestió del sector públic empresarial, sense perjuí de les funcions atribuïdes a la Intervenció General.  
h) Qualsevol altra que li siga encomanada en relació amb les matèries que li són pròpies.  
  
Disposició addicional tercera. Direcció de l'Institut Valencià d'Estadística   
De conformitat amb el que preveu el Decret 65/1998, de 26 de maig, del Consell, pel qual es va aprovar el Reglament Orgànic i Funcional de l'Institut Valencià d'Estadística, la persona titular de la direcció general competent en matèria d'economia ho serà al seu torn de la Direcció de l'Institut Valencià d'Estadística.


Còpia Permalink ELI